Къэбэрдей-Балъкъэр Республикэм и Iэтащхьэ КIуэкIуэ Юрий ЕгъэджакIуэм и махуэм теухуа и хъуэхъу
Къэбэрдей-Балъкъэрым егъэджэныгъэм пщIэ зыхуащI и лэжьакIуэхэ!
Си гуапэу сынывохъуэхъу ЕгъэджакIуэм и махуэмкIэ!
А махуэшхуэр ди къэралым щагъэлъапIэ егъэджакIуэм и къызэгъэпэщыныгъэ, псэемыблэж лэжьыгъэм пщIэ лъагэ хуащIу. Къэбэрдей-Балъкъэрымрэ Урысеймрэ я гъащIэр пщэдей зыубзыхуну щIэныгъэ зыбгъэдэлъ, псэкIэ зызыужьа щIалэгъуалэ фэ фогъасэ. Фи унафэ тэмэмым щIэтущ нобэрей щIалэ, хъыджэбз цIыкIухэм зэрызэрагъэсэфынур щIэныгъэщIэмрэ иджырей технологиехэмрэ Iэзэу къагъэсэбэпыфу. Фи лэжьыгъэ хьэлэлым, жыджэрагъым, псэкIэ фызэрыкъулейм, фи къалэным фызэрыхуэпэжым папщIэ фIыщIэ фхузощI.
ЕгъэджакIуэ IэщIагъэм и лъабжьэщ творческэ къежьапIэр. Фи Iэзагъым, Iуэхум гудзакъэ иIэу фызэрыбгъэдэтым, зэхэщIыкI куу фызэриIэм елъытащ къытщIэхъуэ щIэблэм и дуней еплъыкIэр, гъащIэм и мыкIуэдыж лъапIагъэхэр зэрызэхалъхьэнур. Нобэ егъэджакIуэр и IэщIагъэм хуэIэижь, зэрырагъаджэ иджырей Iэмалхэмрэ методикэхэм-рэ щыгъуазэ къудейкIэ зэфIэкIыркъым, атIэ жылагъуэм щекIуэкI зэхъуэкIыныгъэ куухэр зэхэзыщIэу щытыпхъэщ.
Узыншагъэ, лэжьыгъэм ехъулIэныгъэ, насып, зэIузэпэщыныгъэ фиIэну сынывохъуэхъу. Фи еджакIуэхэм я текIуэныгъэхэмрэзэфIэкIхэмкIэфрагъэгуфIэ.
